આજ તે સાતમ આઠમની રજાનો મેળ કરી ગામે આવ્યો હતો, સવારમાં ગામની બહાર, તળાવ કિનારે શીતળા માતા ને પૂજવા જઈ પાછા આવતા ગામના સ્ત્રી વૃંદોને ઠંડા શરબત ભાગોળે પીવડાવ્યા અને વૃદ્ધ ડોશીઓના આશીર્વાદ અને પૌઢ સ્ત્રીઓના હેતલ વાક્યોની સાથે સાથે યુવાન ભાભીઓ સાથે ગમ્મત કરી અને અંતે કૈક સારું કામ કાર્યના સંતોષ સાથે તે ભાઈબંધની દુકાને બેઠો અને રાતના દરિયા કિનારે ‘ગોટા પાલ્ટી’ નું નક્કી કરી ને ઘેર આવ્યો.